Georgiy Tabunşçik

Georgiy Tabunşçik — gagauz politiki, Avtonom Territorial Bölümlüü Gagauziyanın eski Başkanı (1995-1999, 2002-2006).

Duudu 1 avgust 1939-cu yılda, şindiki Çadır dolayın Kıpçak küüyündä. Başardı Kişinöv Çorbacılık İnstitutun hem Moldova Devlet Universitetin. Aldı bilimner doktoru adı. İşlemää başladı duuma Kıpçak küüyü "Pobeda" ("Enseyiş") kolhozunda. Sora seçildi Üülen zona problemaları için Devlet Komissiyası başkanı. 

İyun 1995-ci yılda seçildi Gagauz Yerin başkanı. 2001-ci yıldan pay aldı Moldova parlamentindä deputat olarak, ama noyabr 2002-ci yılda Avtonom Territorial Bölümlüü Gagauziyanın ikinci Başkanı Dmitriy Kroytorun devrilmesinnän sora genä geldi avtonomiyanın başına (2002-2006) hem seçildi Moldova pravitelstvosu azası. Evli hem iki uşaa var. 

Kategori:Gagauz biografiyaları
Kategori:Gagauz politikleri
Kategori:ATB Gagauz Yeri başkanları